Komission asetus (EY) N:o 1931/2001, annettu 1 päivänä lokakuuta 2001, jalostettavaksi toimitettavien greippien ja pomeloiden tuen alentamisesta markkinointivuodeksi 2001/2002 eräissä jäsenvaltioissa tapahtuneen jalostuskynnyksen ylittymisen vuoksi



Virallinen lehti nro L 262 , 02/10/2001 s. 0004 - 0004



Komission asetus (EY) N:o 1931/2001, annettu 1 päivänä lokakuuta 2001, jalostettavaksi toimitettavien greippien ja pomeloiden tuen alentamisesta markkinointivuodeksi 2001/2002 eräissä jäsenvaltioissa tapahtuneen jalostuskynnyksen ylittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 6 artiklan, sekä katsoo seuraavaa: (1) Asetuksen (EY) N:o 2202/96 5 artiklan 1 kohdassa vahvistetaan greipeille ja pomeloille yhteisön jalostuskynnys, joka jaetaan jäsenvaltioiden kesken mainitun asetuksen liitteen II mukaisesti. Mainitun 5 artiklan 2 kohdassa säädetään, että yhteisön kynnyksen ylittyessä asetuksen (EY) N:o 2202/96 liitteessä I vahvistettua tukea alennetaan siinä jäsenvaltiossa, jossa vastaava jalostuskynnys on ylittynyt. Kynnyksen ylittyminen lasketaan niiden keskimääräisten määrien perusteella, jotka on jalostettu sitä markkinointivuotta, jolle tuki on vahvistettava, edeltävien kolmen markkinointivuoden tai vastaavien jaksojen aikana ja joista on maksettu tukea. (2) Jäsenvaltiot ovat ilmoittaneet tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97(3), sellaisena kuin se on viimeksi muutettuna asetuksella (EY) N:o 2729/1999(4), 22 artiklan 1 kohdan b alakohdan mukaisesti niiden jalostettaviksi toimitettujen greippien ja pomeloiden määrät, joista on maksettu tukea. Näiden tietojen perusteella voidaan todeta, että yhteisön jalostuskynnys on ylittynyt 178 tonnilla. Yhteisön kynnyksen ylityksen osana on todettu Espanjan ja Ranskan kynnysten ylittyminen. Asetuksen (EY) N:o 2202/96 liitteessä I vahvistettua greippien ja pomeloiden tukea on näin ollen alennettava markkinointivuonna 2001/2002 Espanjan osalta 8,16 prosenttia ja Ranskan osalta 18,46 prosenttia. (3) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2202/96 mukaiset jalostettaviksi toimitettavien greippien ja pomeloiden tuet mukautetaan markkinointivuodeksi 2001/2002 seuraavasti: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä lokakuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 49. (2) EYVL L 311, 12.12.2000, s. 9. (3) EYVL L 169, 27.6.1997, s. 15. (4) EYVL L 328, 22.12.1999, s. 35.